4. การประกอบธุรกิจของแต่ละสายผลิตภัณฑ์

บริษัท บริษัทย่อยและบริษัทในเครือประกอบธุรกิจด้านรับเหมาก่อสร้าง ผลิตและขายวัสดุก่อสร้าง
และ พัฒนาอสังหาริมทรัพย์ และรับจ้างบริหารอาคารชุดนิติบุคคล
และเป็นนายหน้าขายอสังหาริมทรัพย์ โดยสามารถแบ่งการประกอบธุรกิจเป็น 4 สายหลัก ดังต่อไปนี้

1.  ธุรกิจรับเหมาก่อสร้าง ดำเนินการโดยบริษัท พรีบิลท์ จำกัด (มหาชน) (“บริษัท”)

2.  ธุรกิจผลิตและขายวัสดุก่อสร้าง ดำเนินการโดยบริษัท พีซีเอ็ม คอนสตรัคชั่น แมททีเรียล จำกัด
    (“พีซีเอ็ม”)

3.  ธุรกิจพัฒนาอสังหาริมทรัพย์ ดำเนินการโดยบริษัท บิลท์แลนด์ จำกัด (“บิลท์แลนด์”)

  4. ธุรกิจตัวแทนบริหารอาคารนิติบุคคล และ ตัวแทนนายหน้าอสังหาริมทรัพย์ ดำเนินการโดย
  บริษัท บิลท์ ฮาร์ท จำกัด (“บิลท์ฮาร์ท”)

4.1 ธุรกิจรับเหมาก่อสร้าง

  4.1.1 ลักษณะผลิตภัณฑ์หรือบริการ

  บริษัท พรีบิลท์ จำกัด (มหาชน) ดำเนินธุรกิจรับเหมาก่อสร้าง อาคาร คอนโดมิเนี่ยม
  อาคารโรงงาน บ้านพักที่อยู่อาศัย ทาวน์เฮ้าส์ รวมทั้งให้บริการตกแต่งภายใน
  บริษัทเป็นผู้รับเหมาที่รับงานก่อสร้างจากเจ้าของโครงการโดยตรง (Main Contractor)
  โดยการรับงานจะมีทั้งในส่วนของการประมูลงาน
  และการที่ลูกค้ามาติดต่อเองโดยพิจารณาประสบการณ์และผลงานในอดีตของบริษัท

  ผลงานที่บริษัทได้รับในลักษณะการประมูลงานในหน่วยงานราชการและรัฐวิสาหกิจที่ผ่านมาได้แก่
  อาคารเรียนและปฏิบัติการสถาปัตยกรรม ของโครงการจัดตั้งวิทยาเขตสุพรรณบุรี อาคารของ
  SME BANK, Bangkok Airways อาคารสาธารณสุข โรงพยาบาลอำเภอพระพุทธบาท
  จังหวัดสระบุรี อาคารมหามกุฎราชวิทยาลัย งานก่อสร้างบันไดเลื่อน สถานีรถไฟฟ้า BTS TOPS
  ซุปเปอร์มาร์เก็ต สถานีบริการ B-QUICK โรงพยาบาลที่จังหวัดจันทบุรี
  โรงพยาบาลกรุงเทพคริสเตียน อาคารในกลุ่ม JAY-MART อาคาร Central world
  โครงการเดอะรอยัลเรสซิเด้นท์ อาคารจอดรถโรงแรมมิลเลเนี่ยม อาคารสำนักงานของกลุ่ม
  DTAC อาคารและคลังเก็บสินค้าของกลุ่มบริษัท Athens อาคารชุดที่พักอาศัย 25 ชั้น Le
  Monaco โครงการ Centric Scene สุขุมวิท 64 โครงการ Condominium D65 โครงการ
  Centric Scene รัชวิภา อาคารโรงแรม Rayong Marriott Resort & Spa อาคารArt
  Museum โรงแรม 24 ชั้นGrand Howard และในปี 2553 โครงการก่อสร้างที่เพิ่มขึ้นได้แก่
  โรงงาน Precision พลาสติก The Oriental Beach Condominium อาคารชุดที่พักอาศัย
  42 ชั้น Villa อโศก โรงงาน Oishi Aseptic อาคารโรงงาน Oishi UHT
  อาคารชุดที่พักอาศัย 30 ชั้น The Trust ปิ่นเกล้า และ The Trust พระราม 3 เป็นต้น
  (รายละเอียดงานที่ทำเพิ่มเติมและจะทำในปี 2555 ดูได้ตามหัวข้อ 4.1.4)

  บริษัทมีบริการรับเหมาก่อสร้างแบบครบวงจร (Turnkey Project)
  ซึ่งเป็นการให้บริการตั้งแต่การออกแบบอาคาร ระบบการก่อสร้าง การตกแต่งภายใน
  ตลอดจนงานสาธารณูปโภค ซึ่งช่วยให้สามารถประหยัดต้นทุนในการก่อสร้าง
  และได้สิ่งก่อสร้างที่ตรงตามวัตถุประสงค์ของลูกค้า

  4.1.2 การตลาดและสภาวะการแข่งขัน

ตารางสรุปปัจจัยชี้วัดภาวะอุตสาหกรรมอสังหาริมทรัพย์

  ----------------------------------------------------------------------------------------------
                                                   2550     2551     2552     2553      2554
  ------------------------------------------------ -------- -------- -------- --------- --------
  อัตราการขยายตัวของ GDP (%)                         4.9      -3.6     -2.3     7.8       1.5

  อัตราเงินเฟ้อทั่วไป (%)                               1.1      2.4      -0.9     3.8       3.3

  จำนวนที่อยู่อาศัยจดทะเบียนเพิ่มขึ้นในเขตกรุงเทพฯและปริมณฑล   75,530   85,579   94,977   106,893   81,521
  (หน่วย)                                                                                

  อัตราดอกเบี้ยเงินกู้ลอยตัวสำหรับลูกค้าชั้นดี (MLR) (%)        6.875    6.75     5.85     6.375     7.25
  ----------------------------------------------------------------------------------------------

ที่มา : ข้อมูลจากสำนักงานคณะกรรมการพัฒนาการเศรษฐกิจและสังคมแห่งชาติ

ข้อมูลเกี่ยวกับที่อยู่อาศัย จากธนาคารอาคารสงเคราะห์ และศูนย์ข้อมูลอสังหาริมทรัพย์

ธนาคารแห่งประเทศไทย

ศูนย์วิจัยธนาคารกสิกรไทย

สรุปภาวะเศรษฐกิจ

เศรษฐกิจในประเทศไทยปี 2554
มีทิศทางที่เปลี่ยนไปจากการคาดการณ์ของหลายฝ่ายโดยสาเหตุของการเปลี่ยนแปลงส่วนใหญ่เกิดจากการที่ภาคอุตสาหกรรม
ภาคการผลิต และภาคการบริโภค
ได้รับผลกระทบจากเหตุการณ์อุทกภัยครั้งร้ายแรงในหลายภูมิภาคทั่วประเทศ
รวมไปถึงกรุงเทพมหานคร และพื้นที่ของนิคมอุตสาหกรรมสำคัญหลายแห่ง
จึงสร้างความถดถอยทางเศรษฐกิจและความเสียหายเป็นมูลค่ามหาศาลอย่างที่ไม่เคยปรากฎมาก่อน

ศูนย์วิจัยกสิกรไทย ได้ประเมินแนวโน้มความสูญเสียทางเศรษฐกิจ (Economic Losses)
ว่าอุทกภัยครั้งนี้อาจสร้างความสูญเสียต่อผลิตภัณฑ์มวลรวมภายในประเทศ หรือ จีดีพี เป็นมูลค่าสุทธิ
242,200-330,800 ล้านบาท หรือคิดเป็นร้อยละ 2.3-3.1 ของจีดีพี
จึงประเมินอัตราการขยายตัวของเศรษฐกิจไทยในปี 2554 ลงมาเหลือเพียงร้อยละ 1.5
จากเดิมที่เคยคาดว่าอาจขยายตัวร้อยละ 3.8
ซึ่งเป็นตัวเลขที่ไม่ต่างจากศูนย์พยากรณ์เศรษฐกิจและธุรกิจ มหาวิทยาลัยหอการค้าไทยมากนัก
ที่ชี้ว่าอัตราการเติบโตทางเศรษฐกิจ หรือผลิตภัณฑ์มวลรวมประชาชาติ(จีดีพี)
ของไทยทั้งปีน่าจะขยายตัวในอัตราร้อยละ 1.4

สำหรับแนวโน้มในปี 2555 ศูนย์วิจัยกสิกรไทย คาดว่าเศรษฐกิจไทยอาจขยายตัวประมาณร้อยละ
4.3 โดยการผลิตและการส่งออกของไทยมีแนวโน้มที่จะหดตัวต่อเนื่องในไตรมาสที่ 1/2555
ขณะที่แรงงานจำนวนมากที่ต้องเผชิญการว่างงานอาจเป็นปัจจัยกดดันการบริโภค
ซึ่งอาจส่งผลให้จีดีพีในไตรมาสที่ 1/2555 มีโอกาสบันทึกตัวเลขติดลบ
ก่อนที่จะกลับมาขยายตัวเป็นบวกได้ประมาณช่วงไตรมาสที่ 2/2555 อย่างไรก็ตาม
แรงกระตุ้นจากการใช้จ่ายของรัฐในการเยียวยาผู้ประสบภัย และการใช้จ่ายลงทุนเพื่อบูรณะอาคาร
สิ่งปลูกสร้าง และสาธารณูปโภค รวมถึงการเสริมการป้องกันปัญหาน้ำท่วมสำหรับช่วงฤดูกาลหน้า
ทั้งในส่วนของภาครัฐ ภาคธุรกิจ และประชาชน
ประกอบกับฐานเปรียบเทียบที่ต่ำในไตรมาสสุดท้ายของปีนี้
น่าจะเป็นแรงหนุนที่เข้ามาชดเชยกันได้ในระดับหนึ่ง

  สำนักนโยบายเศรษฐกิจมหภาค สำนักงานเศรษฐกิจการคลัง(สศค.) กระทรวงการคลัง
  คาดการณ์แนวโน้มจีดีพีปี 2555 ไว้ใกล้เคียงกับศูนย์วิจัยกสิกรไทยเช่นกัน
  โดยคาดการณ์ว่าจะขยายตัว 4-5% หรือเฉลี่ย 4.5% ต่อปี
  ส่วนหนึ่งมาจากแรงขับเคลื่อนจากความต้องการภายในและต่างประเทศ
  ที่คาดว่าจะเพิ่มตามการจ้างงานที่ยังอยู่ในระดับสูง
  รวมถึงการกระตุ้นจากนโยบายรัฐบาลที่สนับสนุนการใช้จ่าย เช่น การเพิ่มค่าแรงขั้นต่ำที่ 300
  บาท โครงการรับจำนำข้าว รวมถึงการปรับขึ้นเงินเดือนข้าราชการปริญญาตรีที่ 1.5 หมื่นบาท
  มาตรการบ้านหลังแรกและรถยนต์คันแรกที่จะช่วยกระตุ้นภาคอสังหาริมทรัพย์และอุตสาหกรรมรถยนต์
  รวมถึงแนวโน้มการฟื้นตัวของเศรษฐกิจญี่ปุ่นที่น่าจะเป็นแรงกระตุ้นสำคัญ
  นอกจากนี้ยังประเมินว่าในปี 2555 การลงทุนของภาครัฐจะขยายตัว 5.5%
  เนื่องจากรัฐบาลยังมีภาระที่ต้องใช้จ่ายงบประมาณเพื่อซ่อมแซมความเสียหายที่เกิดจากอุทกภัย
  รวมถึงเร่งการลงทุนในรัฐวิสาหกิจ โดยเฉพาะการลงทุนการขนส่งระบบราง
  ขณะที่อัตราเงินเฟ้อทั่วไป ประเมินว่าจะอยู่ที่ 3.3% และอัตราเงินเฟ้อพื้นฐานอยู่ที่ 2.3%
  จากการเพิ่มขึ้นของราคาพลังงาน แต่คงไม่สูงเท่าปี 2554 รวมถึงต้นทุนจากค่าแรง
  ราคาสินค้าอุปโภคบริโภคที่มีแนวโน้มเพิ่มขึ้น จะเป็นปัจจัยสำคัญต่อเงินเฟ้อ

ที่มา : ศูนย์วิจัยธนาคารกสิกรไทย

สรุปแนวโน้มอุตสาหกรรมก่อสร้างและวัสดุก่อสร้าง

ศูนย์วิจัยกสิกรฯชี้ภาพรวมธุรกิจก่อสร้างปี 55 มีแนวโน้มเติบโตสูงเกินคาด
มูลค่าการลงทุนด้านก่อสร้างเพิ่มขึ้น 12.2-14.5% จากปีก่อน หรือประมาณ 949,000-969,000
ล้านบาท รับอานิสงส์การซ่อมแซมฟื้นฟูโครงการหลังน้ำท่วม

ศูนย์วิจัยกสิกรไทยได้วิเคราะห์ถึงภาพรวมธุรกิจก่อสร้างและวัสดุก่อสร้างในปี 2555
ว่าจากปัญหาอุทกภัยครั้งร้ายแรงในปี 2554 ที่ผ่านมา
ส่งผลให้แนวโน้มธุรกิจก่อสร้างเกิดการเปลี่ยนแปลงในปี 2555 ค่อนข้างมาก
โดยเฉพาะงานก่อสร้างที่เกี่ยวเนื่องกับปัญหาน้ำท่วมกลายมาเป็นจุดสนใจหลักสำหรับงานก่อสร้างเกือบทุกประเภท
ทั้งในโครงการของภาครัฐและเอกชน ทั้งนี้ คาดว่ามูลค่าการลงทุนด้านก่อสร้างโดยรวมปี 2555
จะเพิ่มขึ้น 12.2-14.5% จากปีก่อน มาอยู่ที่ประมาณ 949,000-969,000 ล้านบาท
โดยเป็นผลจากการก่อสร้างภาครัฐที่คาดว่าขยายตัว 8.5-10.5%
ส่วนการก่อสร้างภาคเอกชนขยายตัว 5.5-7.5%

อย่างไรก็ดี
ในปีนี้ผลพวงจากอุทกภัยน่าจะส่งผลให้ปริมาณงานก่อสร้างเพิ่มมากขึ้นในช่วงระยะหลายเดือนข้างหน้า
โดยเฉพาะจากงานซ่อมแซมปรับปรุงบ้านเรือนที่ถูกน้ำท่วมเสียหาย
การก่อสร้างที่อยู่อาศัยใหม่ทดแทนบ้านที่ถูกน้ำท่วม
และการสร้างแนวป้องกันน้ำหรือระบบระบายน้ำของโครงการจัดสรรในพื้นที่ประสบภัยและพื้นที่เสี่ยง
เป็นต้น

ทั้งนี้ในส่วนของพาณิชยกรรม อุตสาหกรรม และอื่นๆนั้น
อุทกภัยครั้งนี้ก่อให้เกิดความเสียหายต่ออาคารพาณิชยกรรมและอุตสาหกรรมอย่างกว้างขวาง
ส่งผลให้เกิดความต้องการซ่อมแซมปรับปรุงอาคารและสิ่งปลูกสร้างในจำนวนที่เพิ่มขึ้น
ไม่ว่าจะเป็นบริษัท ห้างร้าน ศูนย์การค้า สถานศึกษา สถาบันการเงิน สถานที่ท่องเที่ยว
และที่พักเป็นต้น

ส่วนโครงการลงทุนภาครัฐขนาดใหญ่ที่ได้เริ่มดำเนินการในช่วงที่ผ่านมา
รวมทั้งโครงการลงทุนที่มีแผนจะเริ่มก่อสร้างในปี 2555 อาทิ โครงการรถไฟฟ้าสายสีม่วง
(บางใหญ่-บางซื่อ) สายสีน้ำเงิน (บางซื่อ-ท่าพระ และหัวลำโพง-บางแค)
รถไฟฟ้าบีทีเอสส่วนต่อขยาย (วงเวียนใหญ่-บางหว้า) ซึ่งก่อสร้างต่อเนื่องจากปี 2554
ขณะที่สายสีแดง (บางซื่อ-รังสิต) และสายสีเขียว (แบริ่ง-สมุทรปราการ)
อาจเริ่มก่อสร้างในช่วงครึ่งหลังของปี 2555 หลังจากที่ล่าช้ามาค่อนข้างมาก
ส่วนโครงการก่อสร้างรถไฟรางคู่และการปรับปรุงทางรถไฟ
ซึ่งเป็นส่วนหนึ่งขอแผนการลงทุนด้านโครงสร้างพื้นฐานของการรถไฟฟ้าขนส่งมวลชนแห่งประเทศไทย
(รฟม.) ระยะเร่งด่วน พ.ศ. 2553-2557 น่าจะมีความคืบหน้ามากขึ้น

นอกจากนี้การก่อสร้างในต่างจังหวัดน่าจะยังมีปัจจัยบวกมาจากการพัฒนาโครงการที่อยู่อาศัยและพาณิชยกรรม
โดยเฉพาะตามหัวเมืองท่องเที่ยวที่ยังคงเติบโตไปตามทิศทางเศรษฐกิจและรายได้ประชากรที่เพิ่มขึ้น

ที่มา : ศูนย์วิจัยธนาคารกสิกรไทย

สรุปแนวโน้มอุตสาหกรรมพัฒนาอสังหาริมทรัพย์ประเภทที่อยู่อาศัย

ในการสำรวจดัชนีความเชื่อมั่นของผู้ประกอบการธุรกิจพัฒนาที่อยู่อาศัยในไตรมาสสุดท้ายของปี 2554
พบว่าค่าดัชนีความเชื่อมั่นในไตรมาสปัจจุบัน
(ซึ่งเปรียบเทียบระหว่างความเชื่อมั่นในไตรมาสที่ทำการสำรวจกับความเชื่อมั่นในไตรมาสก่อนหน้า)
มีการปรับลดลงอย่างรุนแรงจนค่าดัชนีเหลือเพียง 37.2 นับเป็นการลดลงรุนแรงและค่าต่ำสุดในรอบ
3 ปี หรือตั้งแต่ช่วงที่ประเทศไทยได้รับผลกระทบรุนแรงจากวิกฤติแฮมเบอร์เกอร์ อย่างไรก็ตาม
ในมุมมองระยะยาวไปถึง 6 เดือนข้างหน้า หรือถึงประมาณกลางปี 2555
ผู้ประกอบการส่วนใหญ่มีความคาดหวังที่ดีขึ้นมากเมื่อเทียบกับปัจจุบัน
โดยค่าดัชนีความคาดหวังอยู่ที่ระดับ 60.8

สำหรับสถานการณ์ตลาดที่อยู่อาศัยในปี 2555 นั้นมีทั้งปัจจัยเกื้อหนุนและปัจจัยที่เป็นอุปสรรค
อีกทั้งอาจมีการเปลี่ยนแปลงพฤติกรรมในหมู่ผู้บริโภคบางส่วนที่ผ่านประสบการณ์อุทกภัยใหญ่ในปีนี้มา
โดยที่อยู่อาศัยประเภทแนวสูงจะเป็นตัวเลือกใหม่ของผู้บริโภคที่ยังมีความหวั่นไหวต่อภัยน้ำท่วม
อาคารชุดตามแนวรถไฟฟ้าขนส่งมวลชนแถบปริมณฑลที่ไม่ห่างไกลจากเมืองมากนัก
ในบริเวณที่ได้รับผลกระทบจากน้ำท่วมน้อย และอยู่ใกล้เคียงสาธารณูปโภคขนาดใหญ่ เช่น
ห้างค้าปลีกขนาดใหญ่ โรงพยาบาล ถนนสายหลัก ฯลฯ
อาจจะได้รับความนิยมมากขึ้นเมื่อเทียบกับโครงการแนวราบในบริเวณใกล้เคียง

ผู้บริโภคจะพิถีพิถันในการเลือกโครงการมากขึ้นและใช้เวลาพิจารณายาวนานขึ้นในการตัดสินใจซื้อที่อยู่อาศัยใหม่ในอนาคต
โดยเฉพาะด้านทำเลที่อยู่อาศัย
โดยจะให้ความสำคัญกับระดับความสูงของพื้นที่โครงการและระดับความสูงของเส้นทางสัญจรรอบด้าน
ให้สามารถเดินทางออกสู่ถนนใหญ่สายหลักได้
หรือสามารถเชื่อมต่อรถไฟฟ้าขนส่งมวลชนเพื่อเดินทางสัญจรได้
ผู้บริโภคส่วนหนึ่งที่ต้องการซื้อที่อยู่อาศัยแต่ไม่สามารถซื้อบ้านเดี่ยวได้เพราะมีงบประมาณจำกัดหรือความสามารถในการหารายได้ลดลง
อาจพิจารณาซื้อห้องชุดคอนโดมิเนียมแทนการซื้อทาวน์เฮาส์หากไม่มั่นใจว่าโครงการแนวราบในทำเลที่ต้องการจะอยู่ในพื้นที่ที่ปลอดภัยจากภาวะน้ำท่วม
อย่างไรก็ตาม ผู้บริโภคส่วนหนึ่งซึ่งไม่มีรายได้เพียงพออาจจำเป็นต้องซ่อมแซมที่อยู่อาศัยเดิมไปก่อน
ผู้ประกอบการซึ่งมีแปลงที่ดินในบริเวณดังกล่าวอาจกระจายความเสี่ยง
โดยเปิดโครงการแนวสูงแทนแนวราบในสัดส่วนที่มากขึ้น หรือดำเนินโครงการในพื้นที่อื่นๆ
ซึ่งไม่กระจุกตัว หรือกระจายโครงการออกไปสู่ต่างจังหวัด ผู้ประกอบการซึ่งไม่มี Land
Bank หรือแปลงที่ดินในความครอบครองในพื้นที่น้ำท่วมหนักอยู่ก่อนแล้ว
มีโอกาสน้อยลงที่จะเปิดโครงการจัดสรรใหม่ในพื้นที่ดังกล่าว
เพราะจะมีหน่วยที่ผู้บริโภคประกาศขายเป็นที่อยู่อาศัยมือสองเพิ่มขึ้นแต่สำหรับผู้ประกอบการที่มี Land
Bank หรือแปลงที่ดินในความครอบครองอยู่ก่อนแล้ว
จะต้องพิจารณาปรับปรุงคุณภาพของแปลงที่ดินให้ดีขึ้น เช่น การถมแปลงที่ดินให้สูงขึ้น
การเสริมความมั่นคงแข็งแรงของแปลงที่ดิน
การจัดเตรียมระบบระบายน้ำภายในและบริเวณรอบแปลงที่ดินก่อนที่ผู้ประกอบการจะเปิดโครงการใหม่บนแปลงที่ดินนั้น
ที่อยู่อาศัยในโครงการซึ่งจะสร้างใหม่น่าจะมีราคาแพงขึ้น
แต่สำหรับที่อยู่อาศัยซึ่งสร้างเสร็จและขายอยู่ก่อนแล้วแต่เดิมนั้น
ผู้ประกอบการอาจต้องทำกิจกรรมส่งเสริมการขายเพื่อระบายสินค้าที่คงค้างจากช่วงที่เกิดอุทกภัยจึงไม่สามารถขึ้นราคาได้

ในปี 2555 ผู้ประกอบการอาจต้องเผชิญกับภาวะขาดแคลนแรงงาน
เนื่องจากแรงงานส่วนหนึ่งในภาคการก่อสร้างทั้งแรงงานไทยจากต่างจังหวัดและแรงงานต่างด้าวซึ่งโยกย้ายถิ่นฐานในช่วงเกิดอุทกภัยแล้วอาจไม่กลับมาอีก
มีการคาดการณ์ว่าวัสดุก่อสร้างน่าจะมีราคาแพงขึ้น
เนื่องจากภาครัฐต้องดำเนินการบูรณะซ่อมแซมถนน สะพาน และสิ่งปลูกสร้างต่างๆ จำนวนมาก
อีกทั้งในปัจจุบันยังมีการตรึงราคาวัสดุก่อสร้างเพื่อช่วยเหลือประชาชนในการซ่อมแซมบ้านเรือนที่ประสบอุทกภัย
ซึ่งเมื่อหมดช่วงตรึงราคาแล้ว ราคาวัสดุก่อสร้างอาจดีดกลับขึ้น แต่ในอีกมุมมองหนึ่ง
สภาวะการชะลอตัวในภาคที่อยู่อาศัยของหลายประเทศในภูมิภาคอาจกดให้ราคาวัสดุก่อสร้างเพิ่มขึ้นในอัตราที่ไม่สูงมากนักเว้นแต่จะมีสถานการณ์ความรุนแรงในตะวันออกกลางซึ่งมีผลต่อราคาน้ำมันโดยตรงและราคาวัสดุทางอ้อม
ผู้ประกอบการธุรกิจพัฒนาอสังหาริมทรัพย์หลายรายได้ประกาศเลื่อนการเปิดโครงการที่อยู่อาศัยออกไปจากแผนงานเดิมที่จะเปิดในไตรมาสสุดท้ายของปี
2554 ไปเป็นปี 2555
แต่การเปิดโครงการใหม่จำนวนมากน่าจะเกิดต่อเมื่อผ่านพ้นฤดูฝนในปีใหม่ไปแล้ว
โดยในช่วงครึ่งแรกของปีผู้ประกอบการที่ยังมีโครงการเดิมคั่งค้างจะต้องเร่งก่อสร้างและเร่งระบายหน่วยในโครงการเดิมออกไปก่อน
หลังจากที่หยุดชะงักไปนานในช่วงเกิดอุทกภัย
แล้วจึงจะเปิดโครงการใหม่ภาวะหยุดชะงักของตลาดที่อยู่อาศัยน่าจะเกิดขึ้นต่อเนื่องตลอดไตรมาสสุดท้ายของปี
2554 ไปจนถึงไตรมาสแรกของปี 2555
โดยภายหลังน้ำลดจะเป็นช่วงเวลาของการปรับปรุงซ่อมแซมที่อยู่อาศัยเป็นหลัก
ความต้องการสินเชื่อเพื่อซ่อมแซมที่อยู่อาศัยน่าจะมีมาก
แต่ความต้องการสินเชื่อเพื่อซื้อที่อยู่อาศัยใหม่จะลดลงเพราะมีการชะลอการขอโอนกรรมสิทธิ์ที่อยู่อาศัย

ตลาดที่อยู่อาศัยอาจเริ่มปรับตัวดีขึ้นได้เล็กน้อยในช่วงไตรมาส 2
และหากสามารถผ่านพ้นช่วงกลางปีไปได้โดยไม่มีปัจจัยเสี่ยงทั้งเรื่องอุทกภัย เศรษฐกิจ
และการเมืองแล้ว ตลาดที่อยู่อาศัยน่าจะดีขึ้นต่อเนื่องในช่วงครึ่งหลังของปี 2555
สอดคล้องกับมุมมองระยะยาวของผู้ประกอบการส่วนใหญ่ไปถึง 6 เดือนข้างหน้า
หรือถึงประมาณกลางปี 2555 ซึ่งมีความคาดหวังที่ดีขึ้นมากเมื่อเทียบกับปัจจุบัน

ที่มา : หนังสือพิมพ์สยามรัฐ

กลยุทธ์การแข่งขัน

1.  พิจารณาข้อมูลด้านโครงการ ทำเลที่ตั้งโครงการ
    วิเคราะห์ฐานะการเงินและประวัติของผู้ว่าจ้าง ก่อนการประมูลงาน
    เพื่อลดความเสี่ยงจากการรับชำระเงินค่าก่อสร้าง

2.  การส่งมอบงานที่ตรงตามเวลา โดยใช้เทคโนโลยีการก่อสร้าง Precast
    ทำให้สามารถผลิตผลงานที่มีคุณภาพสม่ำเสมอในเวลาที่รวดเร็ว

3.  ดำเนินการก่อสร้างอย่างมีประสิทธิภาพ
    โดยใช้วิศวกรที่มีประสบการณ์ในการควบคุมงานก่อสร้างให้ได้มาตรฐาน และมีคุณภาพ

4.  ความสามารถในการรับงานด้วยราคาค่าก่อสร้างที่ต่ำกว่าเมื่อเทียบกับผู้รับเหมาขนาดใหญ่
    เนื่องจากการบริหารค่าใช้จ่ายในการผลิตและการดำเนินงานได้อย่างมีประสิทธิภาพ
    รวมทั้งความสามารถในการออกแบบและก่อสร้างโดยใช้เทคโนโลยีและความเชี่ยวชาญ
    ทำให้ราคาต่ำกว่าคู่แข่งขันในขนาดเดียวกัน

5.  การรับเหมาก่อสร้างแบบครบวงจร (Turnkey Project)
    เป็นการให้บริการตั้งแต่การออกแบบอาคาร ระบบการก่อสร้าง การตกแต่งภายใน
    ตลอดจนงานสาธารณูปโภค ซึ่งช่วยให้สามารถประหยัดต้นทุนในการก่อสร้าง
    และได้สิ่งก่อสร้างที่ตรงตามวัตถุประสงค์ของลูกค้า

6.  การให้บริการหลังการขาย ด้วยความรับผิดชอบในทุกโครงการ
    เพื่อรักษาความสัมพันธ์ที่ดีในระยะยาวกับลูกค้า

7.  การใช้กลยุทธ์ทางการตลาดในการหางาน
    โดยส่งพนักงานด้านการตลาดไปติดต่อกับสถาปนิกของโครงการต่างๆ
    โดยให้คำปรึกษาในการออกแบบและวางแผนการก่อสร้าง
    ซึ่งเป็นการสร้างความสัมพันธ์ที่ดีในระยะยาว

กลุ่มลูกค้าเป้าหมาย

ลูกค้าเป้าหมายของบริษัทคือ เจ้าของโครงการต่างๆ ทั้งภาครัฐ และเอกชน
ที่มีความน่าเชื่อถือและฐานะการเงินที่มั่นคง บริษัทมีเป้าหมายว่าจะรับงานที่ให้ผลตอบแทนสูง
ความเสี่ยงต่ำก่อนเป็นอันดับแรก โดยมิได้สนใจประเภทของงาน

นโยบายราคา

บริษัทตั้งเป้าหมายให้สามารถแข่งขันได้ในตลาด
ซึ่งจะกำหนดราคาค่าก่อสร้างโดยใช้วิธีต้นทุนบวกส่วนต่างกำไรและกำหนดอัตรากำไรขั้นต้นของแต่ละโครงการไว้ก่อนล่วงหน้าเพื่อให้ได้รับผลตอบแทนที่เหมาะสม
ซึ่งหากราคาที่ลูกค้ากำหนดต่ำกว่าที่บริษัทกำหนดไว้ บริษัทก็จะไม่รับงานนั้นๆ

ต้นทุนและความเสี่ยงที่บริษัทใช้เป็นปัจจัยในการพิจารณารับงานจะรวมไปถึงต้นทุนทางการเงิน และ
ความเสี่ยงด้านการเรียกชำระเงินด้วย
บริษัทจะปฏิเสธการรับงานที่มีความเสี่ยงดังกล่าวข้างต้นรวมไปถึงความเสี่ยงในการก่อสร้างในสถานที่และวิธีการก่อสร้างที่อาจเกิดความผิดทางด้านกฎหมายและสิ่งแวดล้อมได้

การจำหน่ายและช่องทางการจำหน่าย

บริษัทมีการรับงานหลายรูปแบบซึ่งอาจสามารถแบ่งได้ดังนี้

-   งานประกวดราคา ที่ได้รับเชิญจากลูกค้าโดยตรง ประมาณร้อยละ 30

-   งานประกวดราคา ที่ได้รับเชิญจากบริษัทที่ปรึกษาหรือบริษัทออกแบบ ประมาณร้อยละ 30

-   งานประกวดราคา ที่ได้รับเชิญจากหน่วยงานราชการ ประมาณร้อยละ 10

-   การว่าจ้างโดยตรงจากลูกค้า โดยดูจากคุณสมบัติ และผลงานเป็นหลัก เนื่องจากบริษัทมีผลงาน
    มากมาย ซึ่งเป็นปัจจัยให้ลูกค้ามีความมั่นใจ
    และราคามักจะถูกกำหนดให้ผู้รับเหมาทุกรายในราคา เดียวกัน ประมาณร้อยละ 30

  4.1.3 การจัดหาผลิตภัณฑ์หรือบริการ

ลักษณะการจัดให้ได้มาซึ่งผลิตภัณฑ์

  บริษัทใช้วิธีจัดซื้อวัสดุก่อสร้าง ผ่านผู้แทนจำหน่ายหรือผู้ขายในประเทศ หรือจากผู้ผลิตโดยตรง
  โดย มีนโยบายดังนี้

-   ราคาต้องไม่เกินจากราคาในสัญญาราคากลาง หรือ ราคาทดแทนด้วยวัสดุอื่นของบริษัท
    ที่ถูกจัดทำ ขึ้นและปรับปรุงตลอดเวลา

-   สินค้าต้องมีคุณภาพตามคุณสมบัติที่ได้มาตรฐานอุตสาหกรรม และตามที่ลูกค้าระบุในสัญญา

-   สามารถส่งมอบวัสดุได้ตามเวลาที่ระบุในใบสั่งซื้อ

-   มีระยะเวลาประกันคุณภาพ ตามมาตรฐานของสินค้านั้นๆ

  ทั้งนี้บริษัทไม่มีการซื้อวัตถุดิบจากผู้ผลิตรายใดรายหนึ่งเกินกว่าร้อยละ 30 ของต้นทุนวัตถุดิบทั้งหมด

ในส่วนของการจัดหาแรงงาน บริษัทมีวิธีการดังต่อไปนี้

  บริษัทมีการใช้แรงงานภายในบริษัท ที่มีการจ้างงานเป็นพนักงานบริษัทเอง และ
  จ้างผู้รับเหมารายย่อยซึ่งส่วนใหญ่ทำงานกับบริษัทมานานกว่า 5 ปี
  โดยคำนึงถึงคุณภาพที่ผู้รับเหมาแต่ละรายจะทำได้
  โดยบริษัทมีการช่วยเหลือผู้รับเหมาตามความเหมาะสม
  เพื่อเป็นการจูงใจให้ผู้รับเหมาที่ทำงานมีคุณภาพอยู่กับบริษัทเป็นระยะเวลานานๆ
  โดยบริษัทจะให้เงินตอบแทนพิเศษกับผู้รับเหมาที่มีผลงานดี และ สามารถส่งมอบงานได้ตามกำหนด
  นอกเหนือจากผลตอบแทนปกติ และการจ่ายงวดงานที่ตรงเวลา

  สำหรับขั้นตอนการดำเนินงานของบริษัท สามารถสรุปได้ 3 ขั้นตอนหลัก ดังนี้

  1. ขั้นตอนการรับงานและเสนอราคา

  บริษัทจะมีการติดต่อหางาน ทั้งจากการประกวดราคา และการว่าจ้างโดยตรงจากลูกค้า
  โดยจะติดต่อรับเอกสารและสำรวจพื้นที่ เพื่อตรวจสอบเงื่อนไขและอุปสรรคต่างๆ ที่อาจเกิดขึ้น
  ซึ่งจะถูกนำไปใช้ประกอบการประเมินราคา รวมกับค่าใช้จ่ายอื่นๆ ที่เกี่ยวข้อง เช่น
  ค่าวัสดุก่อสร้าง ค่าใช้จ่ายในการขนส่งวัสดุ จำนวนคนงานที่ต้องใช้ ค่าใช้จ่ายในการดำเนินการ
  เป็นต้น หลังจากนั้นบริษัทจะมีการวิเคราะห์ฐานะทางการเงิน
  และการศึกษาความเป็นไปได้ของโครงการ และถ้าเห็นว่าตรงตามเงื่อนไขที่บริษัทวางไว้
  จึงจะทำการเสนอราคาให้แก่เจ้าของโครงการ
  และดำเนินการเซ็นสัญญาเมื่อบริษัทได้รับการคัดเลือก

  2. ขั้นตอนการเตรียมการและการดำเนินการก่อสร้าง

  เมื่อบริษัทได้รับงานแล้ว จะดำเนินการแต่งตั้งผู้จัดการโครงการและทีมงาน
  ซึ่งจะพิจารณากำหนดรายละเอียดของงานและความรับผิดชอบของทีมงานที่เกี่ยวข้อง
  และผู้จัดการโครงการจะดำเนินการในส่วนต่างๆ ดังนี้

-   การจัดทำตารางการทำงาน เพื่อกำหนดระยะเวลาการทำงานให้เสร็จตามกำหนดเวลา

-   การวางแผนการจ้างงาน เพื่อกำหนดจำนวนคน ผู้รับเหมารายย่อย ผู้จัดหาวัสดุ
    เครื่องมือเครื่องจักรที่ใช้ เพื่อให้บรรลุตามแผนงานที่วางไว้
    และตั้งงบประมาณเพื่อให้สามารถควบคุมค่าใช้จ่ายได้อย่างมีประสิทธิภาพ

-   การจัดเตรียมสำนักงานชั่วคราว เพื่อเป็นที่สำหรับการจัดเตรียมและควบคุมงานก่อสร้าง
    รวมทั้งสาธารณูปโภคที่ต้องใช้ในการก่อสร้าง

-   การจัดเตรียมแผนการทำงานโดยละเอียด
    เพื่อให้สามารถควบคุมการทำงานให้เป็นไปตามระยะเวลา และคุณภาพตามที่ลูกค้ากำหนด
    รวมถึงแผนการควบคุมต้นทุนโครงการด้วย

  หลังจากการวางแผนงานต่างๆ แล้ว บริษัทจะเริ่มดำเนินการก่อสร้าง
  โดยมีผู้ควบคุมงานของฝ่ายบริษัท และ/หรือ ผู้ควบคุมงานของฝ่ายลูกค้า ร่วมกันตรวจสอบดูแล
  และควบคุมความก้าวหน้าของงาน และการจ่ายเงินตามงวดการก่อสร้างที่กำหนดไว้

  3. การตรวจสอบความเรียบร้อยและการส่งมอบงาน

  การตรวจสอบนี้ จะเป็นการตรวจสอบความเรียบร้อยครั้งสุดท้าย
  และแก้ไขข้อบกพร่องที่เกิดขึ้นจากการตรวจสอบของเจ้าของโครงการ
  หรือลูกค้าของเจ้าของโครงการนั้นๆ ก่อนจะส่งมอบงานให้แก่ลูกค้า นอกจากนั้นในบางกรณี
  เจ้าของโครงการจะทำการหักค่าเงินประกันผลงาน (Retention) ประมาณร้อยละ 5
  ของมูลค่างานก่อสร้างทั้งหมด เพื่อประกันการแก้ไขงานหลังส่งมอบแล้ว
  โดยจะคืนให้บริษัทประมาณ 1 ปีหลังการส่งมอบงาน

ผลกระทบต่อสิ่งแวดล้อม

  บริษัทดำเนินนโยบายก่อสร้างให้กับโครงการที่มีคุณภาพและขออนุญาตจัดสรรแล้วเท่านั้น
  การควบคุมการก่อสร้างและความปลอดภัย รวมทั้งผลกระทบต่อสิ่งแวดล้อม
  จะต้องปฏิบัติตามกฎหมายที่เกี่ยวข้อง เช่น กฎหมายควบคุมการก่อสร้างอาคาร
  ซึ่งมีข้อกำหนดเกี่ยวกับการอนุญาตปลูกสร้าง การป้องกันวัสดุตกหล่น แผงป้องกันฝุ่น การสุขาภิบาล
  การตรวจควบคุมการปลูกสร้าง เป็นต้น

4.1.4 โครงการปัจจุบันที่กำลังดำเนินงานอยู่ (หน่วย: ล้านบาท)

  -------------------------- --------------------- -------------------------------- ----------------------- -----------------------
  ชื่อโครงการ                  มูลค่างานตามสัญญาทั้งสิ้น*   รวมร้อยละของงานที่ทำเสร็จสะสมถึงสิ้นปี   ร้อยละที่คาดว่าจะแล้วเสร็จปี   ร้อยละที่คาดว่าจะแล้วเสร็จปี
                             (ล้านบาท)              2554                             2555                    2556

  โครงการ Oriental Beach     130.00                100.00                           -                       -

  โครงการ Oishi -UHT         160.00                100.00                           -                       -

  โครงการ โรงแรม Grand       226.00                91.00                            9.00                    -
  Howard                                                                                                    

  โครงการ Art Museum         263.00                100.00                           -                       -

  โครงการ Precision พลาสติก   358.00                62.00                            38.00                   -

  โครงการ Rayong Marriott    305.00                93.00                            7.00                    -

  โครงการ Oishi Aseptic      364.00                100.00                           -                       -

  โครงการ Intro Condominium  431.00                100.00                           -                       -

  โครงการ Centric Scence     509.00                100.00                           -                       -
  รัชวิภา                                                                                                     

  โครงการ Villa Asoke        549.00                75.00                            25.00                   -

  โครงการ The Trust ปิ่นเกล้า   1,070.00              45.00                            55.00                   -

  โครงการ The Trust พระราม 3 1,280.00              16.00                            54.00                   30.00

  ชื่อโครงการ                  มูลค่างานตามสัญญาทั้งสิ้น*   รวมร้อยละของงานที่ทำเสร็จสะสมถึงสิ้นปี   ร้อยละที่คาดว่าจะแล้วเสร็จปี   ร้อยละที่คาดว่าจะแล้วเสร็จปี
                             (ล้านบาท)              2554                             2555                    2556

  โครงการ                    720.00                86.00                            14.00                   0.00
  โรงงานผลิตเครื่องดื่มบจ.ไม่ตัน                                                                                   

  โครงการ Amway Thailand HQ  340.00                71.00                            29.00                   0.00

  โครงการ                    240.00                20.00                            80.00                   0.00
  อาคารสำนักงานโรงไฟฟ้าราชบุรี                                                                                  

  โครงการรับเพิ่มในปี 2555                                                                                      

  โครงการ Rende              55.00                 0.00                             100.00                  0.00

  โครงการ Zire วงศ์อมาตย์      1,150.00              0.00                             29.00                   0.00

  โครงการ Ideo Mobi พระราม 9 500.00                0.00                             60.00                   40.00
  -------------------------- --------------------- -------------------------------- ----------------------- -----------------------

*
มูลค่าตามสัญญาทั้งสิ้นเป็นมูลค่าที่นับสะสมรวมงานเพิ่มลด(เนื่องจากงานรับเหมาก่อสร้างบ้านและอาคารขนาดกลางจะมีงานเพิ่มเติมและงานลดเป็นปกติของธุรกิจ)
และเป็นมูลค่าโดยประมาณ

4.2 ธุรกิจผลิตและขายวัสดุก่อสร้าง

  4.2.1 ลักษณะผลิตภัณฑ์และบริการ

  พีซีเอ็ม ดำเนินธุรกิจผลิตและขายวัสดุก่อสร้าง ภายใต้ชื่อ โดยมีโรงงานอยู่ 3 แห่ง
  ตั้งอยู่ในเขตจังหวัดปทุมธานีบนถนนพหลโยธิน-ลำลูกกา รวมทั้งให้บริการติดตั้งพื้นคอนกรีตอัดแรง
  ผลิตภัณฑ์หลักสามารถแบ่งได้ดังนี้

  1. แผ่นพื้นสำเร็จรูปท้องเรียบ (SOLID PLANKS)/ แผ่นพื้นสำเร็จรูป 3 ขา (CORRUGATED
  PLANKS)

  เป็นแผ่นคอนกรีตอัดแรงที่มีขนาดความหนา 5-6 ซม. กว้าง 35 ซม.
  และยาวตามความต้องการของลูกค้า
  เมื่อนำมาวางเรียงชิดกันตลอดความยาวคานของอาคารและเทคอนกรีตทับหน้า (CONCRETE
  TOPPING) บนแผ่นพื้นสำเร็จรูป จะได้พื้นอาคาร ที่มีความแข็งแรงทนทาน
  การใช้แผ่นพื้นสำเร็จรูปชนิดนี้จะทำให้การก่อสร้างรวดเร็ว
  และประหยัดกว่าการก่อสร้างแบบที่ใช้ไม้แบบ และหล่อคอนกรีตในที่ ผลิตภัณฑ์ทั้ง 2
  ประเภทมีลักษณะและคุณสมบัติการใช้งานที่คล้ายคลึงกัน ดังต่อไปนี้

(1) แผ่นพื้นสำเร็จรูปท้องเรียบ

  เป็นแผ่นพื้นคอนกรีตอัดแรงขนาดกว้าง 35 ซม. หนา 5 ซม. ลักษณะพื้นด้านท้องจะเรียบ
  เมื่อวางบนคานแล้วสามารถจะเทปูนทับหน้าได้เลย ถ้าต้องปูบนพื้นที่ขนาดกว้าง
  อาจต้องใช้ไม้ช่วยค้ำยันด้านล่างเพื่อไม่ให้พื้นแอ่นตัว เนื่องจากลักษณะพื้นท้องที่เรียบ
  ถ้าใช้ปูพื้นที่ชั้นบนของอาคาร อาจไม่ต้องตีฝ้าก็ได้ แผ่นพื้นชนิดนี้เป็นที่นิยมใช้กันแพร่หลายมากที่สุด

  []

(2) แผ่นพื้นสำเร็จรูป 3 ขา

  มีคุณสมบัติเหมือนกับแผ่นพื้นท้องเรียบทุกประการ เพียงแต่มีความหนา 6 ซม.
  ลักษณะพื้นท้องจะเป็น 3 ขา ดังนั้นเมื่อเปรียบเทียบกับชนิดท้องเรียบแล้ว
  น้ำหนักของแผ่นจะไม่ต่างกันมากนักแม้จะมีความหนามากกว่า เนื่องจากลักษณะของการเว้าเป็น 3
  ขาด้านล่าง จึงช่วยลดน้ำหนักของเนื้อคอนกรีตที่ไม่จำเป็นออกไปด้วยความหนาที่มากกว่าดังกล่าว
  ทำให้สามารถเพิ่มขนาดความยาวของแผ่นพื้นที่จะวางบนคานได้ยาวขึ้นโดยพื้นไม่แอ่นตัว
  ซึ่งช่วยให้ไม่ต้องใช้ไม้ค้ำยัน เป็นการประหยัดค่าใช้จ่าย และเพิ่มความสะดวกในการติดตั้ง
  รวมทั้งลดปัญหาเรื่องปลวกที่เกิดจากการใช้ไม้ค้ำยัน

  []

  2. แผ่นพื้นสำเร็จรูประบบกลวง (HOLLOW CORE SLAB)

  เป็นแผ่นคอนกรีตอัดแรงกลวงที่มีขนาดความกว้าง 1.20 เมตร มีความหนาแตกต่างกันไป 5
  ขนาด คือ 8, 12, 15, 20 และ 25 ซม.
  สำหรับความยาวสามารถผลิตได้ตามความต้องการของลูกค้า
  แผ่นพื้นสำเร็จรูปชนิดนี้ถูกออกแบบมาสำหรับใช้กับอาคารขนาดกลางและขนาดใหญ่ที่ต้องการรับน้ำหนักบรรทุกมาก

  []

ความแตกต่างระหว่างแผ่นพื้นคอนกรีตชนิดแผ่นพื้นท้องเรียบ และชนิด 3 ขา

ขนาดและลักษณะ

  แผ่นพื้นทั้ง 2 ชนิด จัดเป็นแผ่นพื้นคอนกรีตสำเร็จรูป (Precast Concrete) ที่เรียกว่า
  Planks หล่อด้วยคอนกรีตโดยมีลวดแรงดึงสูงขนาด 4 มม. หรือ 5 มม.
  เป็นตัวรับน้ำหนักอยู่ในเนื้อคอนกรีต มีขนาดที่นิยมเป็นมาตรฐานในท้องตลาดคือมีความกว้าง 35
  ซม. เท่ากันทั้ง 2 ประเภท ความยาวของแผ่นเปลี่ยนแปลงตามความต้องการใช้งาน
  ลักษณะสำคัญที่ทำให้พื้นทั้ง 2 ประเภทมีคุณสมบัติต่างกันไปบ้างคือ มีความหนาต่างกัน
  แผ่นพื้นท้องเรียบ หนา 5 ซม. แผ่นพื้น 3 ขา หนา 6 ซม.

  ลักษณะที่เหมือนแผ่นกระดานของแผ่นพื้นชนิดที่เรียกว่า Planks
  นี้ทำให้มีความสะดวกในการใช้งาน
  ผู้ใช้งานสามารถหล่อคานแล้ววางแผ่นพื้นพาดบนคานแล้วเทคอนกรีตทับหน้าได้เลย
  ทำให้เกิดความสะดวกในการก่อสร้างมากขึ้น เมื่อเปรียบเทียบกับการหล่อพื้นกับที่
  ซึ่งต้องตั้งค้ำยันทำไม้แบบแล้วเทคอนกรีต
  ซึ่งจะเสียทั้งเวลาและโอกาสในการทำงานด้านล่างของพื้นดังกล่าว เนื่องจากติดไม้ค้ำยัน

ข้อจำกัดของแผ่นพื้นท้องเรียบ

  ในระยะแรกนั้น แผ่นพื้น Planks มีแต่เฉพาะแบบท้องเรียบเท่านั้น
  ซึ่งถึงแม้จะช่วยให้ทำงานได้เร็วขึ้นและลดค่าใช้จ่ายในเรื่องไม้แบบและไม้ค้ำยันได้แล้ว
  ก็ตามข้อจำกัดของแผ่นพื้น Planks ก็มี เนื่องจากแผ่นพื้นมีน้ำหนักของตัวเองอยู่ด้วย
  เมื่อวางพาดบนคานแล้วถ้าพื้นมีขนาดยาวด้วยน้ำหนักตัวของแผ่นพื้นและด้วยความยาวของแผ่น
  แผ่นจะมีการแอ่น หรือตกท้องช้าง เหมือนกับการพาดไม้กระดานบนคานเช่นกัน
  ดังนั้นการก่อสร้างบนขนาดพื้นที่ยาวมากๆ
  บางครั้งจำเป็นต้องมีการใช้ไม้ค้ำยันเพื่อช่วยพยุงด้านล่างของแผ่นไม่ให้ตกท้องช้างระหว่างการเทคอนกรีตทับหน้า
  ซึ่งทำให้เกะกะในการทำงานด้านล่างและสิ้นเปลืองไม้ค้ำยันเช่นกัน

การพัฒนามาเป็นแผ่นพื้นชนิด 3 ขา

  ในปี 2541 เนื่องจากมีงานก่อสร้างสะพาน หรือทางยกระดับเป็นจำนวนมาก
  ซึ่งต้องมีการเทคอนกรีตด้านบนของทางยกระดับ
  โดยในระยะแรกเทโดยใช้ไม้แบบซึ่งทำให้ทำงานได้ลำบากเนื่องจากอยู่ในที่สูงและต้องเสียเวลาถอดไม้แบบอีก
  วิศวกรของพีซีเอ็มจึงได้มีการพัฒนารูปแบบสินค้าแผ่นพื้นท้องเรียบ โดยตั้งโจทย์ว่า

1.  แผ่นพื้นดังกล่าวจะทำหน้าที่แทนไม้แบบ
    เมื่อเทคอนกรีตทับด้านบนแล้วสามารถเป็นเนื้อเดียวกันไปเลยทำให้ไม้ต้องเสียเวลาถอดไม้แบบ

2.  แผ่นพื้นดังกล่าวต้องมีน้ำหนักเบาที่สุดเพื่อไม่ให้เป็นการไปเพิ่มน้ำหนักบนทางยกระดับดังกล่าว

  จากการออกแบบและการทดลองของวิศวกร ได้แผ่นพื้นที่มีลักษณะเป็นลอนมีหลายขา
  (Corrugated) ออกมาโดยในระยะแรกมี 6 ขา
  โดยมีหลักการว่าในแผ่นพื้นที่มีลักษณะเหมือนไม้กระดานแต่เดิมนั้น
  มีเนื้อคอนกรีตที่ไม่มีความจำเป็นอยู่ด้วยการนำเนื้อคอนกรีตดังกล่าวออกไปไม่มีผลให้คุณสมบัติของแผ่นพื้นลดลงแต่อย่างใด
  แต่กลับทำให้น้ำหนักของแผ่นพื้นลดลงได้เป็นอย่างมาก
  ซึ่งช่วยให้วิศวกรสามารถเพิ่มความหนาของแผ่นพื้นชนิดหลายขาได้ด้วย
  โดยไม่ทำให้คุณสมบัติที่ต้องการเสียไป

  การที่สามารถทำให้แผ่นพื้นชนิดหลายขามีความหนา (6 ซม.) มากกว่าแผ่นพื้นท้องเรียบแบบเดิม
  (5 ซม.) โดยไม่ทำให้คุณสมบัติในด้านอื่นๆ เสียไปนั้น
  ทำให้สามารถแก้ปัญหาในเรื่องการตกท้องช้างหรือการแอ่นตัวลงของแผ่นพื้นกรณีที่ระยะพาดบนคานมีระยะยาวมากๆ
  ได้ในระดับหนึ่ง เนื่องจากแผ่นที่หนากว่าย่อมมีความแข็งแรงในตัวเองสูงกว่าแผ่นที่บางกว่าอยู่แล้ว

  หลังจากนั้น พีซีเอ็ม ก็ได้พัฒนาสินค้าดังกล่าวมาตลอดเวลา จาก 6 ขา เป็น 5 ขา
  จนในระยะสุดท้ายเป็นแผ่นพื้นชนิด 3 ขาในปัจจุบันนี้

ความแตกต่างในลักษณะการใช้งานและการเลือกใช้ผลิตภัณฑ์ของผู้บริโภค

1.  ในคุณสมบัติของการใช้งานที่เหมือนกันและที่ขนาดของความยาวเกินกว่า 3.90 เมตรขึ้นไป
    ราคาต่อตารางเมตรของแผ่นพื้น 3 ขา จะแพงกว่า แผ่นพื้นท้องเรียบประมาณตารางเมตรละ
    10 บาท (ความยาวตั้งแต่ 3.90 เมตร ลงมา ที่คุณสมบัติเท่ากันราคาจะเท่ากัน)
    แต่ผู้บริโภคจะลดต้นทุนในเรื่องไม้ค้ำยันและระยะเวลาก่อสร้างได้มาก ดังนั้น
    ผู้รับเหมาหรือเจ้าของบ้านจะต้องพิจารณาความต้องการว่าในบริเวณดังกล่าวควรใช้พื้นชนิดใด
    ตัวอย่างเช่นพื้นบ้านชั้นล่าง
    ถ้าใช้แผ่นพื้นท้องเรียบต้องมีค้ำยันซึ่งต้องปล่อยทิ้งไว้ใต้ตัวบ้านไปเลย ถือเป็นต้นทุนที่เพิ่มขึ้น
    รวมทั้งเป็นต้นเหตุของปลวกในระยะต่อไป ผู้บริโภคหรือเจ้าของบ้านที่เข้าใจจะเลือกใช้แผ่นพื้น
    3 ขา หรือขนาดห้องที่ใหญ่มากเช่นกว้าง 5 เมตร การใช้แผ่นพื้น 3 ขา
    ก็จะช่วยลดค่าใช้จ่ายโดยรวมลงได้

2.  แผ่นพื้นท้องเรียบมีลักษณะแผ่นด้านล่างเรียบ
    เหมาะกับการใช้งานกับบ้านหรืออาคารที่ไม่มีฝ้าจึงเป็นที่นิยมมากในบ้านหรือที่พักอาศัยราคาถูก
    ในขณะที่พื้น 3 ขา จำเป็นต้องมีฝ้าเพื่อปกปิดลูกฟูกใต้พื้น
    จึงเหมาะกับบ้านในระดับราคาปานกลางขึ้นไป

3.  แผ่นพื้นท้องเรียบมีจำหน่ายในตลาดมานานแล้วจึงเป็นที่นิยมของผู้รับเหมาและสถาปนิกโดยทั่วไป
    การออกแบบจึงมักกำหนดคุณสมบัติเป็นแผ่นพื้นท้องเรียบไว้ก่อน
    ผู้รับเหมาหรือเจ้าของบ้านจึงมักจะใช้แผ่นพื้นท้องเรียบตามที่กำหนด

  นอกจากความแตกต่างในเรื่องคุณสมบัติของความหนา ซึ่งช่วยในเรื่องการแอ่นตัวแล้ว
  คุณสมบัติของพื้นท้อง 2 ชนิด ไม่มีความแตกต่างกันเลย สามารถใช้ทดแทนกันได้ 100%
  เพียงแต่มีต้นทุนในเรื่องการค้ำยันเพิ่มขึ้นสำหรับแผ่นพื้นท้องเรียบเท่านั้น
  อย่างไรก็ตามที่ความยาวในระดับหนึ่งแล้ว แผ่นพื้น 3 ขา ก็ต้องการค้ำยันเช่นกัน

  3. เสาเข็ม

  เป็นเสาคอนกรีตอัดแรงหน้าตัดเป็นรูปตัว “I”
  ผลิตโดยใช้แท่นผลิตและเครื่องจักรชุดเดียวกับที่ใช้ผลิตแผ่นพื้นสำเร็จรูประบบกลวง
  จึงสามารถสลับหรือปรับเปลี่ยนการผลิตกับแผ่นพื้นสำเร็จรูประบบกลวงได้ตลอดเวลา
  มีคุณสมบัติเป็นเสาเข็มขนาดเล็กที่ใช้ทำเป็นเสารั้วของบ้านในโครงการอสังหาริมทรัพย์ต่างๆ
  หรือใช้ตอกเป็นฐานรากของบ้านพักอาศัยหรืออาคารขนาดเล็ก เช่น อาคารพาณิชย์
  นิยมใช้กันแพร่หลาย โดยเฉพาะในโครงการพัฒนาอสังหาริมทรัพย์ต่างๆ
  วัตถุดิบที่ใช้ในการผลิตเหมือนกับแผ่นพื้นสำเร็จรูประบบกลวงทุกประการ คือ ประกอบด้วย
  ปูนซิเมนต์ ทราย หิน น้ำ และลวดอัดแรง

  []

  4. คอนกรีตเสริมใยแก้ว (GLASS FIBRE REINFORCED CONCRETE - GRC)

  GRC เป็นผลิตภัณฑ์คอนกรีตสำเร็จรูปอีกชนิดหนึ่ง ที่ผลิตขึ้นจากส่วนผสมของซีเมนต์
  ทรายและใยแก้วชนิดพิเศษ
  เป็นผลิตภัณฑ์ที่รู้จักและใช้กันแพร่หลายในประเทศเยอรมนีและประเทศญี่ปุ่น
  เป็นผลิตภัณฑ์ตกแต่งที่มีพื้นผิวเรียบสวยงามสามารถทำเป็นรูปแบบต่างๆ ได้ การติดตั้งรวดเร็ว
  GRC เป็นผลิตภัณฑ์ที่มีน้ำหนักเบา และสามารถผลิตได้ตามความต้องการของสถาปนิกและวิศวกร
  ปัจจุบัน GRC ได้ถูกนำไปใช้ในงานต่างๆ ดังนี้:

  งานด้านวิศวกรรม ผนังกันเสียงทางด่วน ผนังกันเสียงในอุโมงค์รถไฟใต้ดิน

  ผนังภายนอกอาคาร หลังคา กันสาด ฯลฯ

  งานด้านสถาปัตยกรรม
  งานประดับภายนอกอาคารที่ต้องการความละเอียดและความสวยงามเป็นพิเศษ

  นอกจากผลิตภัณฑ์หลักข้างต้น พีซีเอ็มยังมีการผลิตบล็อกปูถนน
  ในช่วงที่มีกำลังการผลิตเหลือจากการใช้ผลิตสินค้าหลัก

  ตัวอย่างผลิตภัณฑ์คอนกรีตเสริมใยแก้ว

  [][] []

  นอกจากนี้พีซีเอ็มยังทำธุรกิจซื้อขายสินค้าวัสดุก่อสร้างอื่นๆ เช่น กระเบื้องมุงหลังคา ปูนซีเมนต์
  คอนกรีตผสมเสร็จ ซึ่งรายได้จากธุรกรรมดังกล่าวในปี 2548
  คิดเป็นสัดส่วนรายได้ประมาณร้อยละ 10 ของรายได้รวมของพีซีเอ็ม
  วัตถุประสงค์หลักของการดำเนินการดังกล่าวนอกจากเพื่อรักษาสัมพันธ์อันดีระหว่างคู่ค้าแล้ว
  ยังเป็นการเพิ่มยอดสั่งซื้อกับผู้ขายวัตถุดิบให้พีซีเอ็มด้วย
  ซึ่งส่วนใหญ่แล้วมักจะมีส่วนลดจากยอดซื้อให้กับลูกค้า (Volume Discount)
  ซึ่งเป็นส่วนที่พีซีเอ็มจะได้ประโยชน์มากจากการซื้อวัตถุดิบมาเพื่อใช้ในการผลิตสินค้าหลัก

  5.Pre-Cast

  Pre-Cast Concrete คือ คอนกรีตสำเร็จรูปที่ผลิตจากโรงงานแล้วนำไปประกอบที่หน้างาน
  อาทิ เช่น ผนัง พื้น หรือคาน เป็นต้น ในอดีตที่ผ่านมาพีซีเอ็มได้ผลิตผนังคอนกรีตสำเร็จรูป
  Pre-cast เพื่อใช้กับอาคารสูง เช่น ผนังภายนอกของคอนโดมิเนี่ยม
  ผนังภายนอกของอาคารสูงที่ใช้เป็นสำนักงานเป็นต้น มาอย่างต่อเนื่อง
  แต่ด้วยเหตุที่ว่างานดังกล่าวเป็นลักษณะของงานว่าจ้างให้ผลิตเป็นครั้งคราวไป (Tailor Made)
  เมื่อหมดงานก็ต้องหางานใหม่
  ต้องทำแบบหล่อใหม่รายได้จากผนังคอนกรีตสำเร็จรูปดังกล่าวจึงไม่สม่ำเสมอ และไม่สูงมากนัก

  ด้วยการเล็งเห็นว่าปัญหาแรงงานขาดแคลนจะเป็นปัญหาใหญ่ในอนาคต ในปี 2553 ที่ผ่านมา
  พีซีเอ็มจึงตัดสินใจลงทุนเพิ่มเติมประมาณ 40 ล้านบาท
  ดัดแปลงโรงงานเดิมและดัดแปลงเครื่องจักรที่มีอยู่เดิมมาเพื่อใช้ผลิตชิ้นส่วนคอนกรีตสำเร็จรูปสำหรับอาคารพักอาศัยที่เป็นแนวราบ
  ได้แก่ ทาวน์เฮ้าส์ หรือบ้านเดี่ยว ซึ่งตลาดกำลังขยายตัวอย่างต่อเนื่อง
  โดยชิ้นส่วนคอนกรีตดังกล่าว ได้แก่ ส่วนที่เป็นผนังและพื้น สำหรับอาคารทั้งหลัง
  โดยพีซีเอ็มสามารถจะหาผู้ซื้อซึ่งเป็นเจ้าของโครงการขนาดใหญ่ซึ่งมีความต้องการการใช้วัสดุดังกล่าวปีละหลายพันหลังได้โดยไม่ยาก
  ซึ่งจะทำให้พีซีเอ็มมีรายได้จาก Pre-cast อย่างต่อเนื่อง
  ทั้งนี้เนื่องจากในโครงการเดียวกันจะมีบ้านหลายร้อยหลังซึ่งมีแบบเพียงไม่กี่แบบเท่านั้น
  โดยปัจจุบันในปี 2554 กำลังการผลิตที่เพิ่มขึ้นสามารถรองรับการสั่งซื้อจากลูกค้าได้แล้ว

  รูปภาพการผลิต

  Pre-Cast Concrete สำหรับการก่อสร้างแบบ Mass Product

[]

[]

[]

[]

PCM ได้ให้ความสำคัญกับเรื่องนี้ โดยได้ลงทุนขยายกำลังผลิต

พื้นและผนังคอนกรีตสำเร็จรูปเพื่อประกอบเป็นบ้าน Precast

โดยจะมีกำลังผลิตประมาณ 250,000 ตร.ม. ต่อปี

หรือคิดเป็นบ้านสำเร็จรูปประมาณ 500 หลังต่อปี

[] []

เมื่อมีการใช้ชิ้นส่วนสำเร็จรูป Precast Concrete System

สำหรับบ้านเดี่ยว 1 หลังจะช่วยลดเวลาก่อสร้างในส่วนของงานโครงสร้าง

ลงได้จากประมาณ 60 วัน/หลัง เหลือ 8 วัน/หลัง

[]

  4.2.2 การตลาดและสภาวะการแข่งขัน

  สภาพการแข่งขันภายในอุตสาหกรรม

  จากการตื่นตัวเรื่องการอนุรักษ์ป่าไม้ การรักษาสภาวะแวดล้อมให้ดีอยู่
  ตลอดจนการประหยัดพลังงานทำให้มีแนวโน้มให้เจ้าของโครงการหันไปใช้เทคโนโลยีการก่อสร้างที่เหมาะสมและมีการเลือกใช้วัสดุในแนวทางใหม่ๆ
  กล่าวคือใช้วัสดุที่มีน้ำหนักเบา ติดตั้งง่าย รวดเร็ว ไม่สร้างมลภาวะ
  การใช้วัสดุก่อสร้างตามแนวดังกล่าวเป็นทางเลือกใหม่ของการใช้วัสดุก่อสร้างในอนาคตเพื่อลดต้นทุนการก่อสร้าง
  และทำการส่งมอบงานได้เร็วขึ้น
  พื้นสำเร็จรูปเป็นวัสดุก่อสร้างสำเร็จรูปที่ได้รับความนิยมใช้อย่างแพร่หลายในช่วงกว่าทศวรรษที่ผ่านมา
  การนำแผ่นพื้นสำเร็จรูปมาใช้ ทำให้การก่อสร้างทำได้สะดวก รวดเร็ว ประหยัดเวลา
  และประหยัดไม้แบบ นอกจากนี้ แผ่นพื้นซึ่งหล่อจากโรงงานย่อมได้มาตรฐานและมีความแข็งแรง
  ทำให้ผู้ประกอบการหันมาใช้แผ่นพื้นสำเร็จรูปแทนการหล่อในที่หน้างานเพิ่มมากขึ้น

  เสาเข็มรูปตัว “I” ซึ่ง พีซีเอ็ม ผลิตและจำหน่ายอยู่นั้น
  เป็นผลิตภัณฑ์ที่นิยมใช้แพร่หลายในท้องตลาด ประกอบกับเทคโนโลยีการผลิตที่ไม่ซับซ้อนนัก
  จึงมีผู้ผลิตในท้องตลาดเป็นจำนวนมาก โดยปกติจะมีการแข่งขันในด้านราคาค่อนข้างมาก
  อย่างไรก็ตามเนื่องจากปัจจุบันธุรกิจพัฒนาอสังหาริมทรัพย์มีการขยายตัวอย่างต่อเนื่อง
  ภาวการณ์แข่งขันในปัจจุบันจึงไม่รุนแรงนัก

  คอนกรีตเสริมใยแก้ว เป็นผลิตภัณฑ์ตกแต่งที่มีพื้นผิวเรียบสวยงาม สามารถทำเป็นรูปแบบต่างๆ ได้
  การติดตั้งรวดเร็ว มีน้ำหนักเบา เริ่มเป็นที่นิยมใช้แทนงานปูนปั้นต่างๆ
  เนื่องจากชิ้นงานมีความเรียบร้อย สวยงาม น้ำหนักเบา และติดตั้งได้ง่ายกว่า

  กลยุทธ์การแข่งขัน

  พีซีเอ็มได้ใช้กลยุทธ์ในการแข่งขัน โดยการควบคุมคุณภาพของสินค้าและการบริการ
  โดยสินค้าของพีซีเอ็มเป็นที่รู้จักดีในกลุ่มลูกค้าผู้รับเหมา ซึ่งเป็นลูกค้ากลุ่มเป้าหมาย
  โดยพีซีเอ็มมีนโยบายราคาที่ปรับตามต้นทุนการผลิตและสามารถแข่งขันกับผู้ผลิตรายอื่นในตลาดเดียวกันได้

+--------------------------+-------------------------------------------+
| -   จุดแข็งของบริษัทพีซีเอ็ม    | เป็นผู้อยู่ในอุตสาหกรรมมานาน                    |
|                          | เป็นที่รู้จักและยอมรับในกลุ่มลูกค้า                  |
|                          | ในเรื่องคุณภาพของสินค้าและบริการ                |
+--------------------------+-------------------------------------------+
| -   จุดอ่อนของบริษัทพีซีเอ็ม    | ไม่มีกลุ่ม/เครือบริษัท ที่ผลิตวัตถุดิบครบวงจร          |
+--------------------------+-------------------------------------------+

  จำนวนและขนาดคู่แข่งขัน

  แผ่นพื้นสำเร็จรูปท้องเรียบมีผู้ผลิตในท้องตลาดอยู่เป็นจำนวนมาก ส่วนใหญ่เป็นผู้ผลิตรายย่อย
  ปัจจุบันพีซีเอ็ม จัดเป็นผู้ผลิตรายใหญ่ 1 ใน 2 ราย (มีกำลังการผลิตใกล้เคียงกัน) ร่วมกับ
  บมจ. ดีคอนโปรดักส์ โดยคาดว่ากำลังผลิตของทั้ง 2 ราย รวมกันไม่น้อยกว่าร้อยละ 80
  ของตลาดแผ่นพื้นสำเร็จรูปท้องเรียบ สำหรับแผ่นพื้นสำเร็จรูประบบกลวงนั้น
  พีซีเอ็มมีส่วนแบ่งการตลาดน้อยมาก เมื่อเปรียบเทียบกับ CPAC (บริษัทในเครือปูนซีเมนต์ไทย)
  ซึ่งเป็นผู้ประกอบการรายใหญ่

  สำหรับผลิตภัณฑ์เสาเข็มนั้น มีผู้ผลิตในตลาดจำนวนมาก
  เนื่องจากใช้เทคโนโลยีการผลิตที่ไม่ซับซ้อนนัก

  ในส่วนของผลิตภัณฑ์คอนกรีตเสริมใยแก้ว มีคู่แข่งขันน้อยราย คู่แข่งที่มีขนาดใหญ่กว่าพีซีเอ็ม ได้แก่
  บมจ. เจนเนอรัล เอนจิเนียริ่ง และบจ. พรีเมียร์ แต่ถือได้ว่าเป็นการผลิตสินค้าต่างประเภทกัน

  กลุ่มลูกค้าเป้าหมาย

  ลักษณะของลูกค้าส่วนใหญ่จะเป็นผู้รับเหมา เจ้าของโครงการบ้านจัดสรร
  หรือผู้แทนจำหน่ายที่ขายให้กับงานราชการ โดยมีสัดส่วนจากลูกค้าแต่ละกลุ่มประมาณร้อยละ 18,
  76 และ 6 ตามลำดับ

  นโยบายราคา

  พีซีเอ็มมีการกำหนดราคาขายสำหรับกลุ่มเป้าหมายและให้ส่วนลดสำหรับลูกค้าที่ซื้อสินค้าในปริมาณและเงื่อนไขที่พีซีเอ็มกำหนดโดยมีมาตรฐานของสินค้าซึ่งถ้าเปรียบเทียบราคาขายสุทธิกับคู่แข่งขันแล้วระดับราคาขายแผ่นพื้นท้องเรียบของพีซีเอ็มจะใกล้เคียงกับคู่แข่งขันจึงมีความสามารถในการแข่งขันทางด้านราคากับคู่แข่งรายอื่นได้

  การจำหน่ายและช่องทางการจำหน่าย

  พีซีเอ็มจะแบ่งช่องทางการจำหน่ายตามประเภทของผลิตภัณฑ์ ซึ่งมีกลุ่มลูกค้าที่ต่างกัน ดังนี้

1.  แผ่นพื้นสำเร็จรูปท้องเรียบ/แผ่นพื้นสำเร็จรูป 3 ขา และแผ่นพื้นสำเร็จระบบกลวง
    และเสาเข็ม – ส่วนใหญ่จะขายผ่านพนักงานขายตรงให้กับลูกค้าโดยตรง
    หรือขายผ่านผู้แทนจำหน่าย โดยจะมีผู้เชี่ยวชาญให้คำปรึกษาเกี่ยวกับผลิตภัณฑ์ต่างๆ
    นอกจากนั้นยังมีบริการจัดส่งสินค้า บริการรับติดตั้ง พีซีเอ็มมีหลักเกณฑ์หลักๆ
    ในการแต่งตั้งผู้จัดจำหน่ายดังนี้

    -   มีศักยภาพและแนวโน้มในการขายสินค้า โดยพิจารณาจากธุรกิจที่มีอยู่

    -   มีฐานะทางการเงินที่เชื่อถือได้ โดยพิจารณาข้อมูลจากสถาบันการเงินประกอบด้วย

  2. คอนกรีตเสริมใยแก้ว (GRC) – เนื่องจาก GRC
  เป็นผลิตภัณฑ์ทดแทนการหล่อคอนกรีตในสถานที่ก่อสร้าง และเหมาะกับงานสถาปัตยกรรมอย่างยิ่ง
  ซึ่งต้องอาศัยความรู้ความชำนาญเป็นพิเศษ
  ดังนั้นการจำหน่ายจะเป็นการแนะนำผลิตภัณฑ์ตรงกับความต้องการของสถาปนิก
  และวิศวกรผู้ออกแบบ เจ้าของโครงการ และผู้รับเหมาก่อสร้าง

  4.2.3 การจัดหาผลิตภัณฑ์หรือบริการ

  ลักษณะการจัดให้ได้มาซึ่งผลิตภัณฑ์

  วัตถุดิบหลักของพีซีเอ็ม ได้แก่ ปูนซีเมนต์ เหล็ก ลวดแรงดึงสูง หินและทราย
  ซึ่งผู้จำหน่ายอยู่ภายในประเทศทั้งสิ้น
  และมีผู้จำหน่ายมากรายเพียงพอที่จะทำให้เกิดการแข่งขันกันในเรื่องราคา
  พีซีเอ็มจึงมีความเสี่ยงในเรื่องของวัตถุดิบน้อยมาก
  รวมทั้งเทคโนโลยีการผลิตซึ่งพัฒนามาจนถึงจุดที่ไม่สามารถจะเปลี่ยนแปลงได้มากกว่านี้อีกแล้ว
  บริษัทไม่มีการซื้อวัตถุดิบจากผู้ผลิตรายใดรายหนึ่งเกินกว่าร้อยละ 30 ของต้นทุนวัตถุดิบทั้งหมด

  กำลังการผลิต

  ณ วันที่ 31 ธันวาคม 2554 พีซีเอ็ม มีโรงงานอยู่ 3 แห่ง เป็นทรัพย์สินของพีซีเอ็ม 2 แห่ง อีก
  1 แห่งเป็นการเช่าจากบริษัท นครหลวงคอนกรีต จำกัด ในเดือนมกราคม 2547 โดยมีสัญญาเช่า
  3 ปี และมีสิทธิต่อสัญญาอีก 3 ปี เมื่อครบกำหนด 3 ปีแรก สัญญามีอายุล่าสุดสิ้นสุดวันที่ 31
  ธันวาคม 2555

  ------------------------------------------------------------------------
  รายการ                     2554          2553            2552
  -------------------------- ------------- --------------- ---------------
  1. แผ่นพื้นสำเร็จรูปท้องเรียบ /                                 
  แผ่นพื้นสำเร็จรูป 3 ขา                                        

  กำลังการผลิต (ตารางเมตร)     2,160,000     2,160,000       2,520,000

  ปริมาณการผลิต(ตารางเมตร)     1,191,396     1,109,884       898,473

  % อัตราการใช้กำลังการผลิต      55%           51%             36%

  2.แผ่นพื้นสำเร็จรูประบบกลวง                                   

  กำลังการผลิต (ตารางเมตร)     180,000       180,000         285,600

  ปริมาณการผลิต (ตารางเมตร)    19,312        32,240          40,329

  % อัตราการใช้กำลังการผลิต      11%           27%             14%

  3. คอนกรีตเสริมใยแก้ว                                       

  กำลังการผลิต (กิโลกรัม)*       1,800,000     1,800,000       1,800,000

  ปริมาณการผลิต (กิโลกรัม)       283,287       279,037         427,838

  % อัตราการใช้กำลังการผลิต      16%           15%             24%

  4. เสาเข็ม                                                

  กำลังการผลิต (เมตร)          1,680,000     1,680,000       660,000

  ปริมาณการผลิต (เมตร)         428,140       419,263         283,911

  % อัตราการใช้กำลังการผลิต      25%           25%             43%

  5. Precast                                               

  กำลังการผลิต (ตารางเมตร)     72,000        72,000          -

  ปริมาณการผลิต (ตารางเมตร)    17,237        20,235          

  % อัตราการใช้กำลังการผลิต      24%           28%             
  ------------------------------------------------------------------------

ที่มา : บริษัท พีซีเอ็ม คอนสตรัคชั่น แมททีเรียล จำกัด

-   ในปี 2548 บริษัทมีการปรับปรุงช่วงเวลาการผลิตและพัฒนาฝีมือแรงงานเพิ่มขึ้น
    ทำให้สามารถผลิตได้มากกว่ากำลังการผลิตที่มีอยู่ โดยตั้งแต่ปี 2549 - ปัจจุบัน
    พีซีเอ็มมีกำลังการผลิตคอนกรีตเสริมใยแก้วที่ประมาณ 1.8 ล้านกิโลกรัมต่อปี

-   ปัจจุบันโรงงานมีการทำการผลิต 1 กะทำงาน โดยมีเวลาทำงานเฉลี่ยประมาณ 8
    ชั่วโมงต่อวัน

หมายเหตุ (1) เนื่องจากแท่นผลิตที่ใช้ในการผลิตแผ่นพื้นท้องเรียบ และแผ่นพื้นสำเร็จรูป 3 ขา
สามารถใช้ร่วมกันได้ จึงรวมแสดงกำลังการผลิตของผลิตภัณฑ์ 2 ชนิด

  ขั้นตอนการผลิต

  แผ่นพื้นสำเร็จรูปท้องเรียบ/แผ่นพื้นสำเร็จรูป 3 ขา และแผ่นพื้นระบบกลวง

  เสาเข็ม

  คอนกรีตเสริมใยแก้ว

  ผลกระทบต่อสิ่งแวดล้อม

  สำหรับธุรกิจผลิตและจำหน่ายวัสดุก่อสร้าง เนื่องจากสินค้าที่พีซีเอ็มผลิต
  เป็นวัสดุก่อสร้างที่ผลิตจากคอนกรีต กระบวนการผลิตจึงไม่ซับซ้อนและไม่มีการใช้วัตถุดิบที่มีพิษ
  โดยกระบวนการผลิตวัตถุดิบจะถูกส่งจาก SILO
  เข้าเครื่องผสมทางท่อและผลิตภัณฑ์อยู่ภายใต้การดูแลของ สมอ. กระทรวงอุตสาหกรรม
  ของที่เหลือจากกระบวนการผลิตสามารถขายเพื่อไปใช้งานต่อได้

  4.2.4 งานที่ยังไม่ได้ส่งมอบ ณ วันที่ 31 ธันวาคม 2554

  - ไม่มี –

4.3 ธุรกิจพัฒนาอสังหาริมทรัพย์

  4.3.1 ลักษณะผลิตภัณฑ์หรือบริการ

  บริษัท บิลท์ แลนด์ จำกัด ดำเนินธุรกิจพัฒนาอสังหาริมทรัพย์
  โดยมีเป้าหมายในการเติบโตอย่างค่อยเป็นค่อยไป

  โครงการแรกของบริษัทคือ การก่อสร้างคอนโดมิเนี่ยมเพื่อขายภายใต้ชื่อ “ THE TEMPO
  Ruamrudee “ มูลค่าโครงการประมาณ 380 ล้านบาทตั้งอยู่ที่ซ.ร่วมฤดี 1 เป็นคอนโดมิเนี่ยม
  สูง 8 ชั้น 79 ยูนิต ปัจจุบันคอนโดก่อสร้างแล้วเสร็จอยู่ในระหว่างช่วงโอนกรรมสิทธิ์ให้กับลูกค้า

  โครงการสองของบริษัทคือ “THE TEMPO พหลโยธิน” มูลค่าโครงการประมาณ 387 ล้านบาท
  เป็นคอนโดมิเนี่ยมสูง 8 ชั้นจำนวน 78 ยูนิต

  4.3.2 การแข่งขัน

  กลยุทธ์การแข่งขัน

1.  บริษัทจะพิจารณาแหล่งทำเลที่ตั้งของโครงการว่ามีศักยภาพเพียงพอหรือไม่ และ
    ต้นทุนของการได้มาคุ้มค่าต่อการลงทุนหรือไม่

2.  บริษัทจะมีการเก็บ Land Bank ไว้ในจำนวนที่ไม่ทำให้เกิดปัญหาระยะยาว
    โดยจะเน้นว่าบริษัทต้องมี
    สภาพคล่องเพียงพอและจะไม่ทำการกู้ยืมเงินเพื่อซื้อที่ดินเก็บไว้จำนวนมาก
    โดยจะค่อยๆพัฒนาโครงการไปเรื่อยๆ
    และต้องมั่นใจว่าโครงการที่กำลังทำอยู่สามารถผ่านพ้นจุดคุ้มทุน
    จนสามารถสร้างกำไรได้ในระดับนึง และ สามารถดำเนินการต่อได้อย่างไม่มีปัญหา
    บริษัทจึงจะเริ่มพัฒนาโครงการอื่นต่อไป (การเริ่มพัฒนาโครงการใหม่ อาจจะเร็วหรือช้า
    ขึ้นอยู่กับสถานะการณ์ในขณะนั้น)

3.  บริษัทจ้างทีมขายที่มีประสิทธิภาพ และมีฐานลูกค้าในมือเพื่อให้เกิดผลตอบรับที่ดีต่อการขาย
    ในบางโครงการ
    แต่ในขณะเดียวกันบริษัทก็ค่อยๆเพิ่มพนักงานและฝึกฝนพนักงานเดิมให้มีประสิทธิภาพให้สามารถรองรับงานที่จะเพิ่มขึ้นในอนาคต
    ปัจจุบันบริษัทมีโครงการที่ขายเองโดยพนักงานของบริษัทและ บริษัทฯ ตัวแทนขาย

4.  บริษัท มีความตั้งใจในการส่งมอบงานที่ดี ตรงเวลา หรือ ก่อนเวลา
    และมีความมุ่งมั่นในการให้บริการที่ดีที่สุดกับลูกค้าของบริษัท

  กลุ่มลูกค้าเป้าหมาย

  บริษัทมีกลุ่มลูกค้าแปรเปลี่ยนไปตามโครงการที่บริษัทจะสร้างโครงการขึ้น โดยบริษัทจะใช้ Brand
  ของโครงการเป็นตัวกำหนดกลุ่มลูกค้า

  การจำหน่ายและช่องทางการจำหน่าย

บริษัทใช้การโฆษณาผ่านสื่อต่างๆ เช่น ป้ายโฆษณา สิ่งพิมพ์ โดยแบ่งเป็นหัวข้อหลักๆ ได้ดังนี้

-   Web site ของโครงการและของบริษัท

-   ป้ายโฆษณา สิ่งพิมพ์ หรือ สื่อ media ต่างๆ

-   การออกบูธตามงานบ้านและคอนโด

-   ผ่านนายหน้าตัวแทน

  4.3.3 การจัดหาผลิตภัณฑ์หรือบริการ

วิธีการซื้อที่ดินของบริษัท สามารถแบ่งได้ดังนี้

1.  ลงประกาศโฆษณาแสดงความต้องการจะซื้อที่ดินในสื่อสิ่งพิมพ์ต่างๆ

2.  ให้นายหน้าขายที่ดินไปดำเนินการจัดหาที่ดิน ตามความต้องการที่บริษัทกำหนด

3.  ติดต่อไปยังสถาบันการเงินต่างๆ
    ซึ่งส่วนใหญ่จะเป็นที่ดินของลูกค้าที่มีปัญหาของสถาบันการเงินนั้นๆ

  งานที่ยังไม่ได้ส่งมอบ

บิลท์ แลนด์
มีนโยบายการรับรู้รายได้เมื่อบริษัทฯได้โอนความเสี่ยงและผลประโยชน์ที่มีนัยสำคัญในทรัพย์สินให้กับผู้ซื้อแล้ว
กล่าวคือ ได้มีการโอนห้องชุดเป็นชื่อของผู้ซื้อ

  ผลกระทบต่อสิ่งแวดล้อม

สำหรับธุรกิจพัฒนาอสังหาริมทรัพย์ การก่อสร้างอาจจะมีผลต่อสิ่งแวดล้อม
ซึ่งบริษัทได้ตระหนักถึงความจำเป็นในการรักษาสิ่งแวดล้อมโดยบริษัทจะมีการปฏิบัติงานก่อสร้างตามข้อบังคับของสิ่งแวดล้อมกรณีที่ต้องมีการปฏิบัติตาม
ส่วนกรณีที่ไม่ต้องมีการปฏิบัติตามข้อบังคับเกี่ยวกับสิ่งแวดล้อมบริษัทก็จะดำเนินงานก่อสร้างและสร้างสิ่งป้องกันที่อาจจะทำให้เกิดผลเสียต่อสิ่งแวดล้อม